送珠侍者重修真淨塔
作者：釋德洪
朝代：宋

paragraphs: 清涼寂滅塔，三世無鮮陳。
巋然塵塵中，現此光明身。
尚無有祖成，寧當說有壞。
憫此情見者，亦驚世議隘。
泐潭道人珠，願力無礙限。
行看蒼煙叢，一切俱成辦。
狐死必首丘，馬嘶必望北。
蓋皆不忘本，人豈宜忘德。
秋風淨湘楚，萬里浩無垠。
嗟予頽然卧，羡子如孤雲。